CELEX: 62008CA0089
Language: ro
Date: 2009-12-02 00:00:00
Title: Cauza C-89/08 P: Hotărârea Curții (Marea cameră) din 2 decembrie 2009 — Comisia Europeană/Irlanda, Republica Franceză, Republica Italiană, Eurallumina SpA, Aughinish Alumina Ltd [Recurs — Ajutoare de stat — Scutire de la plata accizelor pentru uleiurile minerale — Regulamentul (CE) nr. 659/1999 — Articolul 1 litera (b) punctul (v) — Nemotivare — Atribuțiile instanței — Motiv de ordine publică invocat din oficiu de instanța comunitară — Încălcarea principiului contradictorialității — Conținutul obligației de motivare]

30.1.2010   
            
            
               RO
            
            
               Jurnalul Oficial al Uniunii Europene
            
            
               C 24/6
            
         Hotărârea Curții (Marea cameră) din 2 decembrie 2009 — Comisia Europeană/Irlanda, Republica Franceză, Republica Italiană, Eurallumina SpA, Aughinish Alumina Ltd
   (Cauza C-89/08 P) (1)
   
   (Recurs - Ajutoare de stat - Scutire de la plata accizelor pentru uleiurile minerale - Regulamentul (CE) nr. 659/1999 - Articolul 1 litera (b) punctul (v) - Nemotivare - Atribuțiile instanței - Motiv de ordine publică invocat din oficiu de instanța comunitară - Încălcarea principiului contradictorialității - Conținutul obligației de motivare)
   2010/C 24/08
   Limba de procedură: franceza, engleza și italiana
   
      Părțile
   
   
      Recurentă: Comisia Europeană (reprezentanți: V. Di Bucci și N. Khan, agenți)
   
      Celelalte părți în proces: Irlanda (reprezentanți: D. O’Hagan, agent și P. McGarry, BL), Republica Franceză (reprezentanți: G. de Bergues și A.-L. Vendrolini, agenți), Republica Italiană (reprezentanți: R. Adam, agent și G. Aiello, avvocato dello Stato), Eurallumina SpA (reprezentanți: R. Denton, solicitor), Aughinish Alumina Ltd (reprezentanți: J. Handoll și C. Waterson, solicitors)
   
      Obiectul
   
   Recurs formulat împotriva hotărârii Tribunalului de Primă Instanță (Camera a doua extinsă) din 12 decembrie 2007, Irlanda și alții/Comisia (cauzele conexate T-50/06, T-56/06, T-60/06, T-62/06 și T-69/06), prin care Tribunalul a anulat Decizia 2006/323/CE a Comisiei din 7 decembrie 2005 privind scutirea de la plata accizelor pentru uleiurile minerale folosite drept combustibil în producția de alumină în Gardanne, în regiunea Shannon și în Sardinia, pusă în aplicare de Franța, Irlanda și, respectiv, Italia (JO 2006, L 119, p. 12) — Noțiunile de ajutor existent și de ajutor nou — Noțiuni obiective — Lipsa motivării — Motiv de ordin public ce trebuie invocat din oficiu de instanța comunitară — Încălcarea principiului disponibilității și a principiilor generale al contradictorialității și al respectării dreptului la apărare
   
      Dispozitivul
   
   
               1.
            
            
               Anulează Hotărârea Tribunalului de Primă Instanță al Comunităților Europene din 12 decembrie 2007, Irlanda și alții/Comisia (T-50/06, T-56/06, T-60/06, T-62/06 și T-69/06), în măsura în care prin aceasta:
               
                           —
                        
                        
                           s-a anulat Decizia 2006/323/CE a Comisiei din 7 decembrie 2005 privind scutirea de la plata accizelor pentru uleiurile minerale folosite drept combustibil în producția de alumină în regiunea Gardanne, în regiunea Shannon și în Sardinia, pusă în aplicare de Franța, de Irlanda și, respectiv, de Italia, pentru motivul că în aceasta Comisia Comunităților Europene ar fi încălcat obligația de motivare cu privire la neaplicarea în cauză a articolului 1 litera (b) punctul (v) din Regulamentul (CE) nr. 659/1999 al Consiliului din 22 martie 1999 de stabilire a normelor de aplicare a articolului [88 CE] și
                        
                     
                           —
                        
                        
                           s-a dispus obligarea Comisiei Europene la suportarea propriilor cheltuieli de judecată, precum și a celor efectuate de reclamante, inclusiv a cheltuielilor de judecată aferente procedurii privind măsurile provizorii din cauza T-69/06 R.
                        
                     
         
               2.
            
            
               Trimite cauzele conexate T-50/06, T-56/06, T-60/06, T-62/06 și T-69/06 la Tribunalul Uniunii Europene.
            
         
               3.
            
            
               Cererea privind cheltuielile de judecată se soluționează odată cu fondul.
            
         
      (1)  JO C 116, 9.5.2008.